Source: http://sport.bacaul.ro/2014/07/20/handbal-juniori-jucatorii-de-la-csm-bacau-2010-vanati-de-un-fost-angajat-al-clubului/?replytocom=14373
Timestamp: 2019-11-18 01:29:52+00:00

Document:
Handbal, juniori / Jucătorii de la CSM Bacău 2010, ”vânați” de un fost angajat al clubului – Sport Bacau
Sosit în Bacău în 2010, odată cu juniorii din Republica Moldova transferați de Știința Municipal Dedeman Bacău, Alexei Ahtemenciuc a mâncat o pâine albă pe malul Bistriței. Îndeplinind funcția de ”manager” la mai multe echipe de handbal, acesta a reușit să intre în conflict cu mai toți antrenorii cu care a avut de-a face. În vara acestui an, Alexei a părăsit Bacăul și a fost angajat, se pare, de CSM București, club în numele căruia îi ofertează pe juniorii II de la CSM Bacău 2010. ”Ne bombardează jucătorii cu telefoane și promisiuni de domeniul fantasticului. Eu vreau doar să îi reamintesc că sportivii noștri au contracte în vigoare, pe care chiar dumnealui le-a făcut. Dacă vrea să facă o echipă nouă, îl sfătuiesc să caute jucători fără contracte”, ne-a declarat Gabriel Armanu, antrenorul celor de la CSM Bacău 2010.
Altfel, antrenorul băcăuan a fost cooptat în staff-ul tehnic al naționalelor de juniori și cadeți, juniorii aflându-se în prezent în Franța, într-un turneu de pregătire pentru ”europenele” de luna viitoare, din Polonia. Din lotul național de juniori face parte și băcăuanul Ionuț Broască. De asemenea, pe 3 august, va fi convocat și lotul de cadeți, acolo unde băcăuanii au 6 reprezentanți: Vlad Rusu, Laurențiu Suciu, Cătălin Fodorean, Dragoș Hanțaru, Alexandru Ionescu și Ionuț Broască.
Autor Costin AlexandrescuPublicat pe 20/07/2014 Categorii HANDBAL, Handbal junioriEtichete csm bacau 2010, gabriel armanu, handbal bacau, handbal juniori II
4 comentarii la „Handbal, juniori / Jucătorii de la CSM Bacău 2010, ”vânați” de un fost angajat al clubului”
20/07/2014 la 8:10 pm
da despre viitorul clubului na ti auzit nimic sportreporter sau na ti fost …informat
20/07/2014 la 8:21 pm
Echipa se reunește pe 25 iulie și va avea ca obiectiv titlul.
21/07/2014 la 8:27 am
din pacate s-a practicat si se practica si azi , „furatul” copiilor de la un club la altul, doar si la Bacau s-au adus copii din alta parte ….oricum regulamentul FRH , cu aplicatie din 1.07.2014 , a stabilit reguli clare de transfer, indiferent daca jucatorii au contracte sau nu.
sunt stabilite taxe de transfer de mii de euro, deci nu cred ca cineva va plati atat de mult pentru juniori.
21/07/2014 la 12:26 pm
Nu cred ca Bacăul a adus jucători fără voia antrenorului lor, ce antrenor nu și-ar lasa copilul sa meargă sa facă handbal într-un loc mai bun? Ați putea spune ce jucători a furat Bacăul ?
Precedent Articolul anterior: Galerie foto / Sport Club Bacău – Aerostar Bacău 8-0
Următor Articolul următor: Handbal masculin / De la Pick Szeged la CSM Călărași, 9 amicale pentru vicecampioni

References: CSM 
 CSM 
 CSM 
 CSM 
 csm 
 CSM 
 CSM